b"\n_START_ARTICLE_\nLa Palanca (Cercs)\n_START_SECTION_\nDescripci\xc3\xb3\n_START_PARAGRAPH_\nEs tracta d'una edificaci\xc3\xb3 de planta rectangular allargada, format per planta baixa, un pis i golfes. Obertures distribu\xc3\xafdes amb homogene\xc3\xaftat a la part de llevant. Aparell de pedra petita i ma\xc3\xa7oneria arrebossada a la part de llevant amb material tradicional i a la part nord (on hi ha la porta d'acc\xc3\xa9s) amb material modern de cromatisme correcte amb l'entorn. Porta d'acc\xc3\xa9s emmarcada amb carreus ben escairats i treballats i llinda superior. Obertura de finestra que conserva una reixa simple de ferro forjat tradicional. La teulada \xc3\xa9s a dues vessants amb carener paral\xc2\xb7lel al pla de fa\xc3\xa7ana horitzontal de la casa. Presenta una ampliaci\xc3\xb3 posterior lateral per la banda nord. El cos central m\xc3\xa9s antic conserva marcs i llindes en pedra treballada en alguna obertura de finestra posterior, a m\xc3\xa9s a m\xc3\xa9s de balcons exteriors amb reixa forjada.\n_START_SECTION_\nHist\xc3\xb2ria\n_START_PARAGRAPH_\nPer tradici\xc3\xb3 popular, constru\xc3\xafda a finals del segle XVIII, ha mantingut fins a l'actualitat la seva activitat original agr\xc3\xadcola, amb manteniment de l'habitatge regular."